jkorsvik/nowiki_second_scrape_merged huggingface dataset:
Taushet er gull

Taushet er gull , (originaltittel: Le Silence est d'or) er en fransk romantisk komedie fra 1947 regissert av René Clair. 
Dette var Clairs første film som regissør i hjemlandet Frankrike etter 12 års virksomhet i USA og Storbritannia.


== Handling ==
Filmen er lagt til Paris på begynnelsen av 1900-tallet, og mye av handlingen foregår ved et stumfilm-studio. 
Émile, en direktør, råder sin veldig sjenerte unge ansatt Jacques til å innta en mer bekymringsløs holdning ovenfor kvinner. Émile møter snart Madeleine, datteren til hans gamle venn Célestin. Han tilbyr henne et sted å bo og en jobb i studioet deres, og han begynner etter hvert å bli forelsket i henne.


== Medvirkende ==
Maurice Chevalier - Émile Clément
François Périer - Jacques
Marcelle Derrien - Madeleine
Dany Robin - Lucette
Robert Pizani - M. Duperrier
Raymond Cordy - Le Frisé
Paul Olivier - bokholderen
Roland Armontel - Célestin
Gaston Modot - Gustave
Bernard la Jarrige - Paulo


== Referanser ==


== Eksterne lenker ==
(en) Taushet er gull på Internet Movie Database 
(sv) Taushet er gull i Svensk Filmdatabas 
(da) Taushet er gull i Danmark Nationale Filminstitut 
(fr) Taushet er gull på Allociné 
(nl) Taushet er gull på MovieMeter 
(en) Taushet er gull på AllMovie 
(en) Taushet er gull på Turner Classic Movies 
(en) Taushet er gull på Rotten Tomatoes
Makaronesialire

Makaronesialire (Puffinus baroli) er en art i stormfuglfamilien (Procellariidae), som tilhører ordenen stormfugler (Procellariiformes). Fuglen er utpreget marin og utbredt sentralt i Øst-Atlanteren og hekker hovedsakelig på Azorene, Madeira, Desertasøyene, Selvagensøyene og Kanariøyene. Den er tidvis påtruffet i Norge, men hekker ikke her.


== Taksonomi ==
Det var lenge uavklart om denne fuglen var en selvstendig art eller en underart av tropelire (P. lherminieri) eller en selvstendig art. Den ble tidligere også behandlet som en underart av dverglire (P. assimilis). BirdLife International og HBW Alive betrakter den som en underart av tropelire, mens både Artsdatabanken og Norsk Ornitologisk Forening (NOF) behandler den som en selvstendig art. IUCNs rødliste følger BirdLife International og oppgir status som livskraftig.


== Beskrivelse ==
Makaronesialire måler cirka 26–28 cm og veier typisk 140–211 g. Vingespennet utgjør omkring 58–61 cm. Fjærdrakten er gråsort på oversiden og hvit med gråsorte randsoner på undersiden. vingene er relativt korte og brede og stjerten halvlang og godt avrundet.


== Referanser ==


== Eksterne lenker ==
(en) Makaronesialire – oversikt og omtale av artene i WORMS-databasen 
(en) Makaronesialire i Global Biodiversity Information Facility 
(no) Makaronesialire hos Artsdatabanken 
(en) Makaronesialire hos ITIS 
(en) Makaronesialire hos NCBI
Carousel (band)

Carousel er en latvisk indiepop-gruppe etablert i 2015. Carousel var frem til 2019 en duo bestående av Sabīne Žuga og Mārcis Vasiļevskis. I 2019 ble Carousel utvidet til en kvartett, da Staņislavs Judins (kontrabass) og Mareks Logins (trommer) sluttet seg til gruppen.Bandet ble nasjonalt kjent i Latvia da de vant sangkonkurransen Supernova i februar 2019 med sagen «That Night». Med seieren representerte bandet Latvia i Eurovision Song Contest 2019 i Tel Aviv i Israel.


== Bakgrunn ==
Carousel ble dannet i Riga i Latvia i 2015, og besto opprinnelig av Sabīne Žuga (født 7. desember 1988) på vokal og Mārcis Vasiļevskis (født 16. februar 1987) på gitar. I 2019 sluttet Staņislavs Judins og Mareks Logins seg til bandet. Carousel omtaler seg selv som en indiepop-gruppe som spiller sart stemme- og gitarbasert popmusikk «full av søte følelser». Siden etableringen har gruppen opptrådt i Latvia og utenlands, og jobber per 2019 med et debutalbum.Høsten 2018 ble Carousel kjent for et større publikum, da de deltok i det latviske konsertshowet Pasaka ziemā. Vinteren 2019 stilte de opp i sangkonkurransen Supernova 2019 på LTV med sangen «That Night». De vant finalen 16. februar og fikk dermed representere Latvia i Eurovision Song Contest i Israel i mai 2019. Gruppen ble imidlertid slått ut i semifinale 2 torsdag 16. mai og nådde dermed ikke finalen i Eurovision Song Contest.


== Referanser ==


== Eksterne lenker ==
(en) Carousel (band) – kategori av bilder, video eller lyd på Commons 
(en) Carousel på Discogs 
(en) Carousel på MusicBrainz
Amgala Temple

Amgala Temple er et norsk rock/jazzrock/prog-bandprosjekt startet i 2017. Bandet er samarbeid mellom de tre etablerte musikerne Lars Horntveth (bass, keyboard og mer), Amund Maarud (gitar) og Gard Nilssen (trommer).De ga ut debutalbumet Invisible Airships i november 2018 på Pekula Records. For albumet ble de nominert til Spellemannprisen 2018 i åpen klasse.


== Referanser ==


== Eksterne lenker ==
(en) Amgala Temple på Discogs 
(en) Amgala Temple på MusicBrainz 
(en) Amgala Temple på AllMusic
Roko Blažević

Roko Blažević (født 2000 i Split i Kroatia), kjent som Roko, er en kroatisk sanger. I februar 2019 vant han den tv-sendte sangkonkurransen Dora på tv-kanalen HRT, og han representerte Kroatia i Eurovision Song Contest 2019 med sangen «The Dream».


== Bakgrunn ==
Blažević ble født i Split i 2000 og vokste opp i en musikalsk familie. Han begynte å synge allerede som barn og lærte etter hvert å spille piano og orgel. Som 12-åring ble han med i en lokal sanggruppe, og siden har han deltatt i flere talentshow i Kroatia og utlandet. Blant disse er Imagine Festival i Brussel og det kroatiske tv-showet Zvjezde (stjerner), der han hadde sangeren Jacques Houdek som mentor. Roko vant også det serbiske tv-showet Pinkove Zvezdice (Pinks stjerner) i 2017.
I februar 2019 deltok han i den tv-sendte sangkonkurransen Dora 2019 med sangen «The Dream». Han vant konkurransen etter å ha fått toppoeng fra både juryene og tv-seerne, og han fikk dermed representere Kroatia i Eurovision Song Contest 2019 i Tel Aviv i Israel. Han ble imidlertid ikke blant de ti beste i sin semifinale og kvalifiserte seg dermed ikke til finalen lørdag 18. mai.


== Referanser ==


== Eksterne lenker ==
(en) Roko Blažević – kategori av bilder, video eller lyd på Commons 
(en) Roko Blažević på Internet Movie Database 
(en) Roko Blažević på Apple Music 
(en) Roko Blažević på Discogs 
(en) Roko Blažević på MusicBrainz 
(en) Roko Blažević på Spotify 
(en) Roko Blažević på Last.fm 
(en) Roko Blažević på Genius — sangtekster 
Roko Blažević på Instagram 
Roko Blažević på YouTube
Peter Meinich

Peter Munch Meinich (født 2. desember 1869 i Kristiania, død 28. oktober 1932) var en norsk elektroingeniør og politiker (H).
Meinich tok eksamen ved Technische Hochschule Charlottenburg i 1891, og arbeidet deretter ved Elektrisk Bureau. I 1892 var han med på å opprette selskapet Wisbech & Meinich, før han i 1898 overtok stillingen som direktør for den norske avdelingen til Siemens-Schuckert.Han ble valgt inn i Kristiania bystyre for Høyre i 1910. I etter valget i 1913 ble han byens viseordfører, før han i 1915 og 1916 var ordfører. Meinich satt totalt 15 år i Kristianias bystyre, hvorav to perioder i formannskapet. Han var styremedlem i Norges Byforbund fra 1916, og fra 1919 også styreformann.Meinich var i mange år aktiv i Den Norske Ingeniørforening, og han var formann i Kristiania-avdelingen 1912–1915 og president 1918–1922. Han var også formann i Polyteknisk Forening fra 1929.


== Referanser ==
Magsingal

Magsingal (Bayan ng Magsingal) er en kommune på Filippinene. Kommunen ligger på øya Luzon og tilhører provinsen Ilocos Sur. Folkemengden var på 30 792 innbyggere i 2015.


== Historie ==
Kommunens navn kommer fra mayisingal, som på ilokano beryr «å bli flyttet». Det reflekterer flyttingen av klokketårnet fra ett sted til et annet, det nåværende sted.
Kaptein Juan de Salcedo medvirket til stedets tilblivelse. Men først kom han til en landsby ved navn Malongon, om lag en halv kilometer sønnenfor. Landsbyløederen avslo Salcedos ønske om å etablere en municipio der, og anbefalte at landsbyen skulle etableres litt not nor. Så ble kirketårnet flyttet dit. 
De første innbyggere i området var itneger. Salcedo arbeidet for deres konversjon til kristendommen, men ikke alle aksepterte den nye tro. De som ikke ville, flyttet sin vei og bosatte seg øst for Bantay Bul-lagaw (Bul-lagaw Mountain).


== Barangayer ==
Magsingal er inndelt i 30 barangayer.


== Referanser ==


== Kilder ==
2018 Philippine Standard Geographic Code (PSGC) Philippine Statistics Authority
2015 Census of Population and Housing Report Philippine Statistics Authority
Olaf Berg (1859–1910)

Olaf Berg (født 11. mai 1859 i Levanger, død 13. juni 1910) var en norsk skolestyrer og politiker (H).
Berg ble realkandidat i 1883, og studerte så matematikk videre i utlandet. Avhandlingen hans om matematiske rekkers konvergens ble belønnet med H.K.H. Kronprinsens gullmedalje. Han arbeider først som lærer ved Otto Anderssens Skole i Kristiania, før han overtok Frøken Falsens pikeskole i 1891. Denne ble så drevet videre som Olaf Bergs pikeskole. Ved siden av driften av pikeskolen ledet Berg i flere år også en lærerinneskole.Berg ble valgt inn i Kristiania kommunestyre i 1901 for Høyre. I 1905 ble han valgt inn i formannskapet, der han blant annet satt i finansutvalget. Høsten 1908 ble han de borgerlige partiene sin ordførerkandidat, og fra 1. januar 1909 var han Kristianias ordfører. Han døde etter lenger tids sykdom i 1910, og ble med det første Kristianaordfører som døde mens han satt i embedet.


== Referanser ==
Vojtěch Jasný

Václav Vorlíček (født 30. november 1925 i Kelč i Tsjekkoslovakia (nåværende Tsjekkia), død 15. november 2019 i Přerov) var en tsjekkisk filmregissør.
Jasný begynte sin karriere på 1950-tallet som skaper av kort- og dokumentarfilmer sammen med Karel Kachyňa, og spillefilmdebuterte i 1954. Han fikk internasjonal oppmerksomhet med Touha (1958), og vant priser for En dag kom en katt (1963), av mange regnet for hans beste film. I 1968 forlot han Tsjekkoslovakia, og arbeidet for tysk fjernsyn. I Tyskland regisserte han blant annet En klovns betraktninger (1976) etter Heinrich Bölls roman.


== Filmografi i utvalg ==
1958 – Touha
1960 – Blodig piggtråd
1963 – En dag kom en katt
1966 – Dýmky
1968 – Všichni dobří rodáci
1976 – En klovns betraktninger
1975 – Die Rückkehr des alten Herrn
1986 – C'est pas parce qu'on est petit qu'on peut pas être grand
1999 – Gladys


== Referanser ==


== Eksterne lenker ==
(en) Vojtěch Jasný på Internet Movie Database 
(sv) Vojtěch Jasný i Svensk Filmdatabas 
(da) Vojtěch Jasný på Filmdatabasen 
(fr) Vojtěch Jasný på Allociné 
(en) Vojtěch Jasný på AllMovie 
(en) Vojtěch Jasný hos The Movie Database
Santo Domingo (Ilocos Sur)

Santo Domingo (Bayan ng Santo Domingo) er en kommune på Filippinene. Kommunen ligger på øya Luzon, og tilhører provinsen Ilocos Sur. Folkemengden er på 27 975 innbyggere i 2015.


== Barangayer ==
Santo Domingo er inndelt i 36 barangayer.


== Referanser ==


== Kilder ==
2015 Census of Population and Housing Report Philippine Statistics Authority
Fransk mesterskap i motbakkeløp 2018

Fransk mesterskap i motbakkeløp 2018 (Championnats de France de Kilomètre vertical) ble arrangert 9. september 2018 i Saint-Lary-Soulan i Frankrike. Løypa var 3,5 km lang. 


== Resultater menn ==


== Resultater kvinner ==


== Resultater lagkonkurranse ==


== Kilder ==
Resultater (arkivert)
Västra Kikkejaure

Västra Kikkejaure er en 18 kilometer lang innsjø nordvest for Arvidsjaur i svensk Lappland. Sjøen har avløp i sørøst gjennom Lobblet til Arvidsjaursjøen.Den økologiske statusen betegnes som god. Men i likhet med alle andre innsjøer i Skandinavia, er også denne utsatt for luftbårne forurensinger spesielt av kvikksølv og bromerte flammehemmere.


== Se også ==
Liste over innsjøer i Skandinavia


== Referanser ==
Øret (film)

Øret (originaltittel: Ucho) er en tsjekkoslovakisk spillefilm regissert av Karel Kachyňa.
Filmen ble fullført i 1970, men ble forbudt av styresmaktene og ikke vist på kino i Tsjekkoslovakia før etter kommunismens fall i slutten av 1989.


== Referanser ==


== Eksterne lenker ==
(en) Øret på Internet Movie Database 
(sv) Øret i Svensk Filmdatabas 
(fr) Øret på Allociné 
(nl) Øret på MovieMeter 
(en) Øret på AllMovie 
(en) Øret på Rotten Tomatoes
NM i bryting 1985

NM i bryting 1985 ble arrangert i Ålesund 16.-17. mars. Arrangør var Ålesund Bryteklubb. Kongepokalen ble vunnet av Morten Brekke.


== Menn, gresk-romersk stil ==


=== 48 kg ===


=== 52 kg ===


=== 57 kg ===


=== 62 kg ===


=== 68 kg ===


=== 74 kg ===


=== 82 kg ===


=== 90 kg ===


=== 100 kg ===


=== 130 kg ===


== Kilder ==
Brytedatabase - Norges Bryteforbund
Jan Hedenstad, Arvid Eriksen (red.) Sportsboken 1985/86, s. 246. Hjemmets bokforlag. ISBN 82-590-0203-5.
NM i bryting 1986

NM i bryting 1986 ble arrangert i Porsgrunn 15.-16. mars. Arrangør var Urædd. Kongepokalen ble vunnet av Klaus Mysen.
Kun menn deltok. Kvinner kom med først i 1987.


== Menn, gresk-romersk stil ==


=== 48 kg ===


=== 52 kg ===


=== 57 kg ===


=== 62 kg ===


=== 68 kg ===


=== 74 kg ===


=== 82 kg ===


=== 90 kg ===


=== 100 kg ===


=== 130 kg ===


== Kilder ==
Brytedatabase - Norges Bryteforbund
Jan Hedenstad, Arvid Eriksen (red.) Sportsboken 1986/87, s. 266. Hjemmets bokforlag. ISBN 82-590-0320-1.
NM i bryting 1987

NM i bryting 1987 ble arrangert i Drammen 14.-15. mars (menn) og Larvik 12. januar (kvinner). Kongepokalen ble vunnet av Jon Rønningen.
Kvinner var med i NM for første gang.


== Menn, gresk-romersk stil ==


=== 48 kg ===


=== 52 kg ===


=== 57 kg ===


=== 62 kg ===


=== 68 kg ===


=== 74 kg ===


=== 82 kg ===


=== 90 kg ===


=== 100 kg ===


=== 130 kg ===


== Kvinner, fristil ==


=== 41 kg ===


=== 44 kg ===


=== 47 kg ===


=== 50 kg ===


=== 53 kg ===


=== 57 kg ===


=== 61 kg ===


=== 65 kg ===


=== 70 kg ===


== Kilder ==
Brytedatabase - Norges Bryteforbund
Jan Hedenstad, Arvid Eriksen (red.) Sportsboken 1987/88, s. 273. VG. ISBN 82-90773-00-5.
Solveig Riktor

Solveig Riktor (født Wilhelmsen 10. juli 1905 i Drøbak, død 10. mars 2000 i Oslo) var en norsk forfatter. Hun er kjent for å ha skrevet boka Mens far var på Grini som er basert på hennes families opplevelser under andre verdenskrig. Boka ble i 1977 spilt inn som en fjernsynsserie.Solveig var den nest eldste av tolv søsken, faren Einar Wilhelmsen var tolloppsynsmann i Drøbak. I begynnelsen av 1920-årene kom Solveig i kontakt med trossamfunnet som i dag kalles Brunstad Christian Church. Her traff hun Fredrik Toralv Petersen fra Narvik som hun giftet seg med i 1933. Han hadde utdannelse som cand.theol. og cand.mag., Petersen holdt også møter i Oslo sammen med den to år yngre Sigurd Bratlie som senere ble trossamfunnets internasjonale leder. I sangboken Herrens Veier har Solveig Riktor forfattet en av sangene.Fredrik Petersen arbeidet som lektor på flere skoler i Oslo. Etter krigsutbruddet i 1940 var han aktiv i det illegale motstandsarbeidet og ble også en del av læreraksjonen i 1942 der lærere stod opp mot Nasjonal Samlings forsøk på å indoktrinere norske skolebarn med nazistisk tankegods. Han var en av flere hundre lærere som ble arrestert og sendt til Grini fangeleir. Under dette fangeoppholdet klarte ekteparet å utveksle brev illegalt, og disse brevene ble etter krigen grunnlaget for boken «Mens far var på Grini». Til tross for at den profilerte NS-mannen Rolf Meyer var leietaker i etasjen over, ga hun husrom til en ettersøkt jødisk familie i en ukes tid.Etter krigen ble Fredrik Petersen formann i hovedstyret til Den norske Misjonsallianse, men han forlot vervet etter bare ett år. Han bar i etterkrigsårene sterkt preg av opplevelsene han hadde hatt i fangenskap.Boken «Mens far var på Grini» ble utgitt under psevdonymet Ulla Riktor. Fornavnet var inspirert av familiens opphold i Sverige, mens etternavnet ble satt sammen av deler av fornavnene til ektemannen. Senere skiftet også familien etternavn til Riktor.
Riktors datter Liv R. Lykkenborg er også forfatter. Solveigs eldste sønn Rolf Riktor var i en årrekke programleder i programmet Falkeklubben som gikk på NRK radio. Det var også han som skrev manuskriptet da det ble laget film av morens bok.


== Referanser ==


== Eksterne lenker ==
(en) Solveig Riktor på Internet Movie Database
Deerfield (Massachusetts)

Deerfield, kommune (town) i Franklin County, Massachusetts, USA med 5 125 innbyggere (2010). Den har ifølge United States Census Bureau et areal på 86,4 km².


== Befolkningsutvikling ==


== Referanser ==
J. Andersen Aars

Jens Ludvig Andersen Aars (født 23. desember 1852 i Horten, død 22. mai 1919) var en norsk bankmann og politiker (H).
De biologiske foreldrene hans døde mens han var svært ung, og han ble så adoptert av den danske generalkonsulen Severin Christian Andersen. I 1872 fikk han ved kongelig resolusjon tillatelse til å bruke Andersen Aars som familienavn.Etter examen artium med laud i 1870 og tjeneste som vernepliktig offiser tok han en merkantil utdannelse. Han studerte to år ved handelsakademiet i Antwerpen, før han var to år ved London-kontoret til Hambro & Son. Andersen Aars kom så tilbake til Kristiania for å gå inn i adoptivfarens bank, der han senere ble partner. Etter generalkonsul Andersens død i 1899 overtok J. Andersen Aars driften av hele banken.Andersen Aars var en av grunnleggerne av Centralbanken, og lot banken han arvet av adoptivfaren gå inn i denne. Han satt i Centralbankens ledelse  i tilsammen 18 år, før han måtte trekke seg tilbake på grunn av sykdom fra høsten 1917.Han var Kristianias ordfører fra 1902 til 1904, formann i Den Norske Turistforening 1908–1917 og den første formannen i Foreningen til Ski-Idrettens Fremme ved stiftelsen i 1883. Han var dansk visekonsul fra 1884, og var ridder av St. Olavs Orden, kommandør av Dannebrogordenen og ridder av Æreslegionen.


== Referanser ==
G2A

G2A er et globalt økosystem og finansielt teknologiselskap som knytter sammen hele G2A økosystemet med internasjonale og lokale betalingsmetoder. Det sentrale punktet i dette økosystemet er G2A Marketplace, verdens største markedsplass for digitale produkter. G2A har hovedkontor i Hongkong, men G2A har kontorer i mange land, inkludert Kina, Polen og Nederland. Selskapet ble etablert i 2010.
Plattformen har millioner av kunder, flere hundre tusen selgere og over 75000 digitale produkter. Over 700 mennesker fra ulike avdelinger sikrer at hver transaksjon på G2A er trygg og sikker. Bortsett fra den digitale markedsplassen, har G2A et helt økosystem med ulike produkter, inkludert G2A PAY, en global betalingsgateway.G2A ble startet av en gruppe spillentusiaster fra Hongkong med en visjon som gikk ut på å tilby den beste plattformen for digitale spill.G2A.COM sin hovedmålgruppe var unge spillere med mangel på disponibel inntekt, så målet ble å selge videospill til lavest mulig pris.


== Referanser ==
Michaela Wenig

Michaela Wenig (født 14. juni 1992 i Bad Tölz) er en tysk alpinist som representerer SC Lenggries og er fem ganger tysk mester; tre i utfor (204, 2015 & 2018) og to i super-G (2015 & 2018).
Wenig representerte Tyskland under VM i alpint 2019 i Åre, der hun kjørte ut i super-G og endte på 12.-plass i utfor.


== Referanser ==


== Eksterne lenker ==
(en) Michaela Wenig – FIS (alpint) 
(en) Michaela Wenig – ski-db.com
Meike Pfister

Meike Pfister (født 6. februar 1996) er en tysk alpinist som representerer SC Krumbach.
Pfister representerte Tyskland under VM i alpint 2019 i Åre, der hun kjørte ut i super-G, endte på 22. plass i kombinasjonen og 23.-plass i utfor.


== Eksterne lenker ==
(en) Meike Pfister – FIS (alpint) 
(en) Meike Pfister – ski-db.com
Arnošt Lustig

Arnošt Lustig (født 21. desember 1921 i Praha, død 26. februar 2011 samme sted) var en tsjekkisk journalist og forfatter som har skrevet romaner, noveller, teaterstykker og manus som ofte handler om Holocaust.Som jødisk gutt i Tsjekkoslovakia under andre verdenskrig ble han i 1942 sendt til konsentrasjonsleiren Theresienstadt, og senere til  Auschwitz og Buchenwald. Han klarte i 1945 å rømme fra et tog til Dachau og dro i mai 1945 tilbake til Praha for att delta i ett opprør mot nazistene.


== Bibliografi i utvalg ==
Dita Sax (1962, norsk overs. 1981)
En bønn for Katarina (1964, norsk overs. 1979)
Hvem elsker Perla S.? (1979, norsk overs. 1987)
Kjæresten, (skrevet 1948, utgitt i 1969)
Ikke elsket av noen (1990)


== Referanser ==


== Eksterne lenker ==
(en) Arnošt Lustig – kategori av bilder, video eller lyd på Commons 
(en) Arnošt Lustig på Internet Movie Database 
(sv) Arnošt Lustig i Svensk Filmdatabas 
(en) Arnošt Lustig på AllMovie 
(en) Arnošt Lustig hos The Movie Database
Christina Ager

Christina Ager (født 11. november 1995) er en østerriksk alpinist som representerer WSV Söll og ble østerriksk mester i utfor i 2016.
Ager representerte Østerrike under Vinter-OL for ungdom 2012 på hjemmebane i Innsbruck, der hun tok individuell bronse i Super-G og gull i lagkonkurransen, på lag med Martina Rettenwender, Marco Schwarz og Mathias Graf.
Hun ble tatt ut på det østerrikske landslaget foran VM i alpint 2019 i Åre, der hun kjørte ut i super-G og endte på 17. plass i kombinasjonen.


== Referanser ==


== Eksterne lenker ==
Offisielt nettsted
(en) Christina Ager – kategori av bilder, video eller lyd på Commons 
(en) Christina Ager – Olympedia 
(en) Christina Ager – FIS (alpint) 
(en) Christina Ager – ski-db.com
Lil Uzi Vert

Symere Woods (født 31. juli 1995), bedre kjent som Lil Uzi Vert er en amerikansk rapper, sanger og låtskriver.
Woods ble først kjent da hen ga ut mixtapen Luv is Rage i 2015, og signerte med Atlantic Records under plateselskapet Generation Now. Men det var ikke før i 2016 hen slo gjennom med singelen «Money Longer», som debuterte på 92. plass på Billboard Hot 100. Denne singelen var hens første på lista. Samme år etterfulgte hen Luv is Rage med en annen mixtape, Lil Uzi Vert vs. The World. Denne debuterte på 37. plass på Billboard 200 og ble senere sertifisert som gullplate. Hen var med som gjesteartist på singelen til Migos, «Bad and Boujee», som var på toppen av Billboard Hot 100, og fikk senere sin første singel på topp 10 med «XO Tour Llif3», som havnet på 7. plass som beste plassering. Senere samme år ga hen ut sitt debutalbum Luv is Rage 2, som debuterte på førsteplass på Billboard 200, og høyeste plassering på VG-lista er en 9. plass. Hens andre studioalbum, Eternal Atake kom ut i 2020 og debuterte på førsteplass på Billboard 200, samt på andreplass på VG-lista.I juli 2022 gikk Woods over til kjønnsnøytrale pronomen.


== Diskografi ==


=== Studioalbum ===
Luv Is Rage 2 (2017)
Eternal Atake (2020)
Pluto x Baby Pluto (med Future) (2020)


=== Mixtapes ===
The Real Uzi (2014)
Luv Is Rage (2015)
Lil Uzi Vert vs. the World (2016)
The Perfect LUV Tape (2016)


== Referanser ==


== Eksterne lenker ==
(en) Lil Uzi Vert – kategori av bilder, video eller lyd på Commons 
(en) Lil Uzi Vert på Apple Music 
(en) Lil Uzi Vert på Discogs 
(en) Lil Uzi Vert på MusicBrainz 
(en) Lil Uzi Vert på SoundCloud 
(en) Lil Uzi Vert på Spotify 
(en) Lil Uzi Vert på Songkick 
(en) Lil Uzi Vert på Genius — sangtekster 
(en) Lil Uzi Vert på AllMusic 
Lil Uzi Vert på Twitter 
Lil Uzi Vert på Facebook 
Lil Uzi Vert på Instagram 
Lil Uzi Vert på YouTube 
Lil Uzi Vert på TikTok